《送李飞云》
明代·林培

江风烟树两悠悠，有客乘槎上帝州。袖里骊珠光自动，匣中龙剑气先浮。

海横五岭添行色，柳拂三城带别愁。郑老青毡元不薄，知君才是古人俦。

作者简介：林培（？—约一五九七），字培之。东莞人。烈子。明神宗万历元年（一五七三）举人。任湖广新化知县，擢南京河南道御史。后以疏陈时政忤帝意谪福建盐运司知事，寻以亲老告归，卒于家。明熹宗天启二年追赠光禄寺少卿。有《疏草》、《治录》、《游记》、《诗草》等。清温汝能《粤东诗海》卷三六有传。